lflage/wiki-talks huggingface dataset:
Maldiskusjon:Porsche

message: Nå har ikke jeg helt den store greia på maler, men denne begynner å bli fryktelig utdatert. Den burde vært oppdatert for 12 år siden. Noen som kan fikse det? Mvh --Te og kaker (diskusjon) 4. aug. 2022 kl. 22:16 (CEST)
thread_title:  Utdatert
Diskusjon:Rull

message: Sorry, det ble visst noe kluss fra meg her. Jeg skulle bare rette "den" til "det."--Mathblaster707 (diskusjon) 4. aug. 2022 kl. 22:32 (CEST)
replies: text: Fikset! --EdoAug (diskusjon) 4. aug. 2022 kl. 22:39 (CEST)
replies: text: :Ps Sauer, jeg hadde ikke hørt manøveren omtalt som rull før, bare roll, i alle år. Men så ble det røde lenker av å bytte til roll, og jeg var for trøtt til å jobbe godt, så jeg lot det stå med halvparten rull halvparten roll :P --Mathblaster707 (diskusjon) 5. aug. 2022 kl. 12:58 (CEST)
thread_title:  Kluss
Kategoridiskusjon:Norske landemerker

message: Denne kategorien er tiltenkt norske landemerker i landtoningen av kysten - med tolkning av fjellets navn. Annen alternativ tittel kunne være Fjell i landtoningen. Krg (diskusjon) 5. aug. 2022 kl. 14:09 (CEST)
thread_title:  Tiltenkt bruk
Diskusjon:Furry (subkultur)

message: Hei! Jeg forstår ikke helt hvorfor Furry omdirigerer til Furry (subkultur). Hvorfor ikke bare ha artikkelen under «Furry»? EdoAug (diskusjon) 5. aug. 2022 kl. 18:49 (CEST)
replies: text: «Furry» har flere betydninger og bør dermed bli en pekerside, men foreløpig har vi kun én «Furry»-artikkel på norsk Wikipedia, og derfor omdirigeres det hit. 12u (diskusjon) 7. aug. 2022 kl. 15:40 (CEST)
replies: text: :Åja! Det er jo forståelig! Er det innafor å ha en pekerside som har rødlenker? EdoAug (diskusjon) 7. aug. 2022 kl. 15:53 (CEST)
replies: text: ::Det er innafor, så lenge én av lenkene er blå så skal det gå fint :) 12u (diskusjon) 7. aug. 2022 kl. 15:54 (CEST)
replies: text: :::Da var det gjort! Takk for tilbakemeldinger og innspill! EdoAug (diskusjon) 7. aug. 2022 kl. 16:08 (CEST)
thread_title:  Furry omdirigerer til Furry (subkultur)? 
Diskusjon:Is

message: "Den kan også sublimere fra vanndamp uten å gå om den flytende fasen, slik ..." Det är väl tvärtom, en "deposisjon"? Jag menar att "sublimasjon" är när ett ämne går från fast fas (isen) till gas (vattenånga). --Stenallan Stenallan (diskusjon) 5. aug. 2022 kl. 22:50 (CEST)
replies: text: Din forståelse av sublimasjon stemmer med ordbøkene. Deposisjon høres derimot ikke helt riktig ut… men jeg kan ikke avvise det heller. Jeg er for inkompetent😆 – Mvh. Wkee4ager👨🏼‍💻💬 8. aug. 2022 kl. 06:57 (CEST)
thread_title:  Sublimasjon?
Diskusjon:A Game of Thrones

message: Jeg skriver her fordi det er fletteforslag på artiklene I vargens tid og Kampen om jerntronen. Det er foreslått at bøkene blir flettet inn til artikkelen denne diskusjonssiden tilhører. Jeg ønsker å få en konsensus blant dette, da det kan ha innflytelse på resten av utgivelsene i serien.
For min del kommer jeg på tre valg:
replies: text: 1. Flette informasjonen fra de artiklene om de norske utgivelsene inn i den under engelsk navn, og gi tydelige overskrifter i artikkelen.

text: 2. Flette informasjonen fra denne artikkelen til tilhørende norsk utgivelse, og beholde denne som en halvt pekerside, halvt artikkel, hvor det er nevnt at «A Game of Thrones» er den engelske utgivelsen, samt informasjon om utgivelsen, muligens en liten infoboks, samt tydelige lenker til de norske utgavene.

text: 3. Beholde artiklene om engelske og norske utgivelser separate.
For meg er løsning 2 ønskelig, da vi får riktige interwiki-lenker, og at artiklene om de norske utgivelsene får beholde sine Wikidata-elementer (som igjen er knyttet til de engelske utgivelsene på Wikidata). Jeg syntes løsning 3 er minst ønskelig.
Har noen innspill? EdoAug (diskusjon) 6. aug. 2022 kl. 18:45 (CEST)

text: Hei . Siden det var jeg som la inn fletteforslaget: jeg heller nok mest mot løsning 1, dvs en artikkel som omhandler den opprinnelige utgivelsen. I nyere utgivelser på norsk er bøkene slått sammen igjen og har fått det norske navnet Kampen om jerntronen. (Så artikkelen bør også flyttes.). Ser ut til at boken også er utgitt i to deler på andre språk, bl.a. tysk, fransk og portugisisk, men der finnes det kun artikkel for den opprinnelige utgivelsen.

text: Løsning 2 er bedre enn slik det er nå, så skal ikke motsette meg den hvis det er det som det ender opp med. --Gaz (diskusjon) 8. aug. 2022 kl. 21:35 (CEST)
thread_title:  Flettediskusjon ang. [[I vargens tid]] og [[Kampen om jerntronen]]
Diskusjon:Profumo-affæren

message: Jeg foreslår at vi bruker den engelske artikkelen som mal for å få inn kilder på alt, eventuelt bygger om/rydder opp i det som vi ikke kan dokumentere med kilder.  Vi kan også utvide artikkelen noe, for å få den mer håndfast (litt for diffus i dag) og samtidig få inn noen flere bilder. Trolig er det også en del småfeil i artikkelen, og noe er bare litt "små pirk". Til eksempel på "små pirk"; Russiske fornavn som oversettes ifra Det kyrilliske alfabetet kan ofte oversettes på mange måter, og mange personer har personlige dokumenter (som pass, førerkort, banklån m.m.) med flere ulike skrivemåter.  Navnet Jevgenij/Yevgeny/Yevgeni/Jevgeniy er et slikt navn, med minst 6-8 skrivemåter.  Jeg foreslår vi her under oppryddingen bruker Yevgeny Ivanov om denne spionen, da det er navnet han har brukt i sin egen selvbiografi (og engelsk versjon konsekvent bruker) - slik at det blir lettere for brukere å innhente opplysninger også utenfor vårt norske oppslagsverk.  Vi må også samkjøre artiklene til de mange berørte i saken, for det er mye sprik her. Denne artikkelen her går til eksempel lite inn på Ward sine roller i saken, mens det brukes i de ulike artikler (det er mange impliserte og de fleste har en egen norsk artikkel allerede, utenom russerne) på Wiki til sammen minst 8 ulike ord på å beskrive Christine Keeler sitt hovedyrke.   Brrr (diskusjon) 6. aug. 2022 kl. 23:32 (CEST)
thread_title:  Rensing +  kilder m.m.
Diskusjon:Philipp Mainländer

message: * «Nietzsche nevner også i et av brevene sine at han møtte en som fulgte Mainländers filosofi, og beskrev han som en stille og beskjeden mann, en buddhist og lidenskapelig vegetarianer. Denne beskjedne mannen skal ha informert Nietzsche om at Mainländer faktisk ikke var en jøde.»
** enwiki nevner «Friedrich Nietzsche: Letter to Heinrich Köselitz, 17/05/1888» som kilde på begge disse to, men jeg finner ikke noen bekreftelse på sitatene, ei er Mainländer nevnt blant engelsk oversettelser av brevene hans fra 1888
* Ferdinand Domela Nieuwenhuis, den første fremtredende nederlandske sosialisten, anså Mainländers verk som et stort bidrag innen sosialisme.
** Denne kilden er sånn passe vanskelig med å fortelle hva som er hva
Telaneo (Diskusjonsside) 7. aug. 2022 kl. 05:03 (CEST)
thread_title:  Ting
Diskusjon:Lars Myhr Sandlund

message: Jeg finner ingen toppverv som politiker (vara nr 4 fra N-Trøndelag til Stortinget). Se Hjelp:politikere. Vennlig hilsen Erik d.y. 10. aug. 2022 kl. 22:39 (CEST)
replies: text: Jeg er litt usikker på hva denne linjen fra de relevansekriteriene dekker: «Medlemmer av Stortinget og andre nasjonalforsamlinger (herunder representanter, partigruppenes ansatte rådgivere og fast møtende vararepresentanter)». Blir ikke vararepresentant (selv om det er fjerde) teknisk sett dekket av det, eller er ikke 4. vararepresentant en fast møtende vararepresentant? EdoAug (diskusjon) 11. aug. 2022 kl. 02:15 (CEST)
replies: text: :"Fast møtende" oppfatter jeg som vararepresentant som har møtt fordi den faste representanten feks er statsråd, se feks Wikipedia:Sletting/Margrethe Berglyd og Wikipedia:Sletting/Brigt Samdal. Vara nr 4 møter sjelden og han har vel ikke møtt. SP har 2 representanter fra N-Trøndelag (Arnstad og Tyldum) som ikke er i statsråder/-sekretærer. Stortingsbiografien viser om han har møtt. Vennlig hilsen Erik d.y. 11. aug. 2022 kl. 10:23 (CEST)
replies: text: ::Åja, da forsto jeg det litt bedre. Takk! Om det er slik det er ment til å tolkes, så virker det ikke for meg som om emnet oppfyller de foreslåtte relevansekriterieneanbefalingene. EdoAug (diskusjon) 11. aug. 2022 kl. 10:46 (CEST)
thread_title:  Relevans 
Diskusjon:Herman Scheel

message: Kildene er splittet om hvorvidt han var født 18. eller 19. januar. 
;Til støtte for 18. januar (aviser i utvalg):
* Arbeiderbladet, 17. januar 1939 ("fyller 80 år onsdag 18. januar")
* Norges Handels og Sjøfartstidende, 17. januar 1939 ("fyller 80 år den 18. januar")
* Arbeiderbladet, 20. januar 1949 ("kunne onsdag 18. januar feire sin 90 års fødselsdag")
;Til støtte for 19. januar (aviser i utvalg):
* Dagsposten, 17. januar 1919 ("fylder søndag 60 aar")
* Nationen, 18. januar 1919 ("60 aar fylder imorgen")
* Nationen, 19. januar 1929 ("i dag fyller han 70 aar")
* Aftenposten, 18. januar 1929 ("[…] når i morgen den milepel […]")
* Bergens Aftenblad, 18. januar 1929 ("fylder i morgen, 19. januar, 70 aar")
* Adresseavisen, 19. januar 1939 ("fyller 80 år den 19. januar")
* Nationen, 20. januar 1949 ("kunne i går feire sin 90-års fødselsdag")
* Aftenposten, 20. januar 1949 ("ble på sin 90-årsdag i går komplimentert")
Folketellingen i 1910 bruker 19. januar, og det samme gjør Dødsårsaksregisteret. Siden de fleste av avisene i samtiden også opererte med denne datoen foreslår jeg at vi også gjør det, med en fotnote om at enkelte kilder oppgir 18. januar. Motforestillinger? Kjetil_r 8. aug. 2022 kl. 00:26 (CEST)
thread_title:  Fødselsdato
Diskusjon:Heisann Montebello

message: For de som er betydelig yngre enn meg, så er kanskje Heisann Montebello noe Karpe har suget fra eget bryst, men de gamle vet at det var en sketsj og etter hvert en hel føljetong (det heter visst sesong nå ) av og med Trond Kirkvaag som Jacob Winche-Lanche i Trotto Libre på NRK på slutten av 90-tallet. Så da spørger jeg; bør det være en pekerside som viser til begge eller bør Karpe-albumets oppslag omdirrigeres til "Heisann Montebello (Album)"?  -  Teodor (d • b)   8. aug. 2022 kl. 22:54 (CEST)
thread_title:  Referanse Trond Kirkvaag
Diskusjon:Dorothea Binz

message: Jeg sliter med å få opp malen og bilde.   Kan noen gjøre dette?  Bruk gjerne svensk mal. Brrr (diskusjon) 9. aug. 2022 kl. 01:03 (CEST)
replies: text: :Fått opp bilde i malen. Mvh. 90sveped (diskusjon) 9. aug. 2022 kl. 01:11 (CEST)
replies: text: ::Det er et bedre portrettbilde som Sverige har brukt.  Kan du bytte til dette, så vi ikke bruker samme bilde 2 ganger? Brrr (diskusjon) 9. aug. 2022 kl. 01:16 (CEST)
replies: text: ::Takk for hjelpen,  men jeg sliter i malen med å bytte til det blonde portrettbildet svenskene har brukt.  Litt dumt med samme bilde 2 ganger Brrr (diskusjon) 9. aug. 2022 kl. 01:22 (CEST)
replies: text: :::Jeg sliter også litt med å rette den automatiske teksten, som er både på tysk og engelsk. Sukk Brrr (diskusjon) 9. aug. 2022 kl. 01:24 (CEST)
replies: text: ::::Hei hei! Jeg har tatt og lagt det ønskede bildet (antatt) inn på Wikidata, samt oversatt den beskjeftigelsen som fortsatt var engelsk. Det tyske partiet er jeg noe usikker på om det burde oversettes. Jeg håper det løste dine problemer! (Jeg gikk også gjennom referansene og fikset dem slik at de viser mer informasjon før de trykkes på) EdoAug (diskusjon) 9. aug. 2022 kl. 02:34 (CEST)
thread_title:  Jeg sliter med å få opp malen og bilde
Diskusjon:Andrejs Rubins

message: Fint om nøn hjelper til med å finpusse denne svenske oversettelsen, som delvis er hentet ifra den engelske.  Som nylig avdød fortjener denne tidligere latviske landslagsspilleren en artikkel.   Jeg sliter med diagrammer som ikke lystrer i oversettelsen, endre i maler, og kildene.  Legg gjerne inn den svenske oversettelsen som kilde.  Jeg lurer på om vi bør utvide den svenske artikkelen med litt mer stoff fra engelsk eller latvisk side "for å få litt mer flesk på beina", siden den svenske artikkelen mest en kortfattet evindelig oppramsing av klubb, antall kamper og mål Brrr (diskusjon) 9. aug. 2022 kl. 22:53 (CEST)
replies: text: @M14  Kan vi prøve å føre disse 2 malene på høyresiden sammen og rydde opp i kildene.  Antall kamper og for hvilke lag bør stå i tabellen. Beklager at jeg først ble litt frustrert.  Takk for at du hjalp til.    Brrr (diskusjon) 10. aug. 2022 kl. 00:07 (CEST)
replies: text: :Har sett litt på det. Det mangler litt finpuss. M14 (diskusjon) 10. aug. 2022 kl. 00:16 (CEST)
replies: text: ::Kjempetakk.  Nå ligner dette på en artikkel   :-) .  Så nødvendig å få opp en artikkel på ham, da folk ofte søker nylig avdøde.   Den svenske synes jeg ble litt vel tørr.  Om du har kilder eller kunnskap for gi ham litt personlighet vil dette bli bra.   Brrr (diskusjon) 10. aug. 2022 kl. 00:27 (CEST)
thread_title:  Trenger litt hjelp med å finpusse oversettelsen på nylig avdød  

message: Det er ikke noe media så langt som har nevnt hans dødsårsak på en såpass ung mann, og normalt pleier baltiske medier å fortelle det meste (les; alt for mye), men ikke denne gangen.  Det kan av den grunn være relatert til en ulykke eller tragedie, siden dette ikke er kommet ut så langt. Derfor bør vi trolig unngå å fortelle dødsårsak om det skulle komme frem (uansett hva det skulle være), og konsentrere oss om idrettsmannen. Brrr (diskusjon) 10. aug. 2022 kl. 20:10 (CEST)
thread_title:  Ukjent dødsårsak
Diskusjon:Svenska Cupen

message: Denne artikkelen må oppdateres da det virker som deler av artikkelen ikke er skikkelig oppdatert siden 2014. Det hadde vært fint om det hadde blitt gjort av en som har litt kunnskap eller interesse i svensk fotball.  Det er i den nåværende artikkelen snakk om at den svenske cupfinalen trolig vil ifra 2014 spilles på Friends Arena. Men det er gått 8 år siden 2014 - så hvor spilles den nå?  Det står at Göteborg vant over Malmø "i år", men på annet sted i artikkelen ser vi vinneren i 2022 ikke er Gøteborg - Ergo er ikke selve artikkelen skikkelig oppdatert, og artikkel og mal er motstridende. Brrr (diskusjon) 10. aug. 2022 kl. 03:20 (CEST)
thread_title:  Denne artikkelen må oppdateres
Diskusjon:Beltespenning

message: Hei, her: https://snl.no/beltespenning . PDAS tror jeg beltespenning bare er omtalt i "Fanitullen", SNL og her. T  84.208.65.62 11. aug. 2022 kl. 01:57 (CEST)
thread_title:  Kilde
Diskusjon:Resiprokt gitter

message: Hei Annelingua,  jeg ser at du vil at artikkelen skal språkvaskes. Det kan jeg godt forstå da den handler om ganske spesielle saker innen naturvitenskap. Som i andre disipliner finnes det her en spesiell sjargong med formuleringer som kan synes uforståelige for de som ikke er kjent i landskapet. Og det er sannsynligvis de fleste av leserne her. Men skal det gjøres, vil det nok kreve ganske mye ekstra arbeid og artikkelen ville ese ut. I stedet for å bruke tid på det, vil jeg heller fylle WP med innhold som noen færre kan ha utbytte av og som mangler i dag. Ekstra språkvask og mer arbeid behøver andre artikler som i enda større grad inneholder verre ting enn dette og som ikke bidrar til å gjøre WP noe bedre. Phidus (diskusjon) 11. aug. 2022 kl. 12:18 (CEST)
thread_title:  Språkvask
Diskusjon:Metavers

message: Hei! Jeg er litt forvirret. Er dette det samme som en virtuell verden? Forøvrig er jeg også usikker på om «Metaverse» eller «Metavers» er mer brukt i norske medier, om det er noen som kunne utdypt? EdoAug (diskusjon) 11. aug. 2022 kl. 12:24 (CEST)
replies: text: Hei!

text: Et metavers går under betegnelsen virtuell verden. Men en virtuell verden er ikke nødvendigvis et metavers. Konseptet metavers er mer fremtidsrettet og baserer seg i bunn og grunn på samfunnsstruktur og levemåte. Et vellykket metavers vil i følge mange være et virtuelt univers som erstatter det fysiske innen de fleste hverdagslige aktiviteter. Det er også derfor virtuelle objekter som crypto og NFT typisk nevnes i sammenheng med metavers. Disse kan bidra med å skape en fungerende virtuell økonomi.

text: Jeg har selv vurdert om det burde legges på en "e" på slutten av ordet. Det kommer stadig nye artikler som bruker ordet både med og uten "e" på slutten. Det er derimot flere kilder som påpeker at det norske ordet er Metavers, så jeg beholder denne stavemåten inntil videre. Torgeir98 (diskusjon) 24. nov. 2022 kl. 17:02 (CET)
thread_title:  To spørsmål ang. navn og konsept 
Diskusjon:Ringhjul

message: Hei! Jeg er litt forvirret ovenfor hva dette er uten et bilde eller illustrasjon. Jeg prøver å rote meg fram til engelsk artikkel, slik at det kan kobles sammen via Wikidata.
Er dette et planetgir, eller er det brukt i planetgir? Om ikke, er dette et en:Starter ring gear? EdoAug (diskusjon) 11. aug. 2022 kl. 12:42 (CEST)
thread_title:  Interwiki
Diskusjon:Fôrbåt

message: M O Haugen (diskusjon) 11. sep. 2022 kl. 12:37 (CEST)

message: Dette avsnittet ble for øyeblikksfokusert, men jeg velger å lagre det her på diskusjonssiden en stund, slik at det kanskje kan brukes i en annen sammenheng ved en senere anledning;
Under Russlands invasjon av Ukraina i 2022, ble det innført en rekke sanksjoner mot Russland. Russiske oppdrettsanlegg ble blant annet påvirket fordi norske leverandører av fiskefôr, avlusning og andre tjenester, avsluttet sine kontrakter med russiske oppdrettsselskap. Enkelte leverandører av fiskefôr kansellerte alle leveranser til russiske selskap, og enkelte fôrbåter fikk mindre arbeid.
Fra januar 2012, til og med 2021, ble rundt 268 000 tonn fiskefôr eksportert til Russland, tilsvarende rundt 3,4 milliarder norske kroner. Fra januar 2022 til slutten av april 2022, eksporterte Norge rundt 15 000 tonn fiskefôr til Russland, for rundt 252 millioner kroner. I følge Landbruksdirektoratet har Norge importert rundt 2,5 millioner tonn ingredienser til fiskefôr fra Russland i løpet av de siste ti årene, for rundt 18 milliarder norske kroner.
Tabellen viser eksport av fiskefôr fra Norge til Russland i perioden januar–april i 2022.
Måned  	Volum i tonn	Verdi i NOK
Januar 	873         	
Februar	2 343       	
Mars   	3 430       	
April  	8 469       	
Sum    	15 115      	
Mange fôrprodusenter og leverandører sa opp sine kontrakter med russiske selskap kort tid etter Russlands invasjon av Ukraina. Ett av selskapene som fortsatte å av fisk levere fiskefôr til Russland med sine fôrbåter, var Skretting. Selskapet avsluttet ikke sine inngåtte kontrakter med russiske selskap, men uttalte at de ikke ønsket å inngå nye kontrakter med russiske selskap. I midten av juni 2022 stoppet Skretting salg av fiskefôr til Russland.
Mvh Vasmar1 (diskusjon) 2. sep. 2022 kl. 19:33 (CEST)
thread_title:  Lagrer litt stoff til senere 
Diskusjon:Frikorps Danmark

message: Det er påfallende at en slik artikkel stod uten en eneste kildehenvisning. 
Dessuten faktafeil: Det var snakk om rundt 7.000 danske frivillige, ikke 10.000. Når det gjelder påstanden Den danske hærledelsen støttet ikke opprettelsen av styrken, og ville tiltale Kryssing for forræderi. er den i strid med alt annet jeg har lest om saken. Det virker som noen bare har suppet sammen noe som hørtes plausibelt ut for personen selv. At siden attpåtil er overvåket, tyder på at dette heller ikke skal røres ved. Det burde det absolutt. --Nordfra (diskusjon) 12. aug. 2022 kl. 12:42 (CEST)
thread_title:  Manglende kilder og faktafeil
Diskusjon:Ben Horne

message: Historisk befolkningsregister har dødsdato 29. juli 1945 og ikke 28. juli.--Anne-Sophie Ofrim (diskusjon) 12. aug. 2022 kl. 20:54 (CEST)
replies: text: Takk, korrigert artikkelen. Obm (diskusjon) 12. aug. 2022 kl. 23:11 (CEST)
thread_title:  Dødsdato
Diskusjon:Urban søk og redning

message: Blir dette kalt det artikkeltittel er på norsk? Jeg ser etter raskt søk at det ofte blir puttet i parentes (oversatt), og vet ikke om tittelen er dratt derfra, eller om parentesene er dratt herfra.
Ellers, er det ikke mer grammatisk riktig å skrive «urbant søk og redning» (basert på at «søk» bøyes som intetkjønn) eller evt. «søk og redning i urbane områder»? EdoAug (diskusjon) 13. aug. 2022 kl. 15:07 (CEST)
thread_title:  Engelsk vs norsk
Diskusjon:Marija Vorontsova

message: Merk at det er generelt lite sikre kilder, masse rykter og motstridende eller utdaterte opplysninger rundt Putin og hans familie. Dette fordi Putin beskytter sin familie fra offentligheten.  Derfor er det meget viktig at en bruker mange kilder og oppdaterer jevnlig informasjonen rundt Vorontsova og andre familiemedlemmer (herunder svigersønner og barnebarn) av Putin og andre russiske statsledere. 
Til eksempel på disse manglende opplysningene finnes det ikke noe russisk papir på ekteskapet mellom Vorontsova, og hennes tidligere nederlandske ektemann - om de overhode var gift.  Trolig har de vært gift, og en kan gå ut ifra at det har vært forevist papirer til Nederlandske myndigheter i forbindelse med at hun og sønnen (født 2012, og ukjent navn) bodde der i en del år. En vet heller ikke navnet på hennes to barn.    DERFOR VÆR KILDEKRITISK, og bruk nok kilder.   Brrr (diskusjon) 13. aug. 2022 kl. 22:28 (CEST)
thread_title:  Generelt lite sikre kilder om Putin og hans familie 
Diskusjon:Love (band)

message: I artikkelen står "men har fått kritisk anerkjennelse for høy kvalitet på materialet". Vil det si at de har fått sårt tiltrengt anerkjennelse? Omskriving er kritisk for å gjøre setningen bedre. 2A01:799:BE2:5E00:3074:1446:885:FB45 14. aug. 2022 kl. 05:19 (CEST)
replies: text: Hei hei! Dette er nok skrevet med innflytelse fra engelsk, men det er teknisk sett i samsvar med riksmålsordboken NAOBs definisjon av «kritisk» 1.1. Jeg er ikke en tilhenger av riksmål, men her på nowiki valgte de i 2005 å inkludere riksmål som akseptert målform, og det er etablert at artikkelens målform ikke normalt er tillatt å endre, om det så er villig eller ved uhell. --EdoAug (diskusjon) 14. aug. 2022 kl. 06:33 (CEST)

text: Jeg er vant til å skille mellom «kritisk» i betydningen «tilbøyelig til å se etter feil» og «forholde seg granskende og analytisk». Jeg trodde det var tilforlatelig, godt innarbeidet språkbruk. Det er overraskende for meg at den siste betydningen mangler på bokmål, som det var meningen å skrive. Jeg ser i EdoAugs henvisning at betydningen ikke bare finnes på riksmål, men også på nynorsk. Det var ikke meningen at kritisk skulle bety «avgjørende», som i «kritisk punkt», i hvert fall. Jeg synes reglene om språkform er latterlige, men orker ikke å utfordre dem, så nå er artikkelen om Love på norsk Wikipedia sementert på riksmål for all fremtid.--Odd M. Nilsen (diskusjon) 14. aug. 2022 kl. 10:54 (CEST)
replies: text: :Hei hei, @OddMNilsen! Jeg er forsåvidt enig i at språkreglene er litt skrullete, men siden du er artikkeloppretter og hovedbidragsyter for artikkelen, har du fritt valg om hvilken form som er brukt, så om du skulle ønske å endre fra "kritisk anerkjent" til f.eks. "anerkjent av kritikere", så er det fritt fram. :-) EdoAug (diskusjon) 14. aug. 2022 kl. 14:00 (CEST)
replies: text: ::Tenker «kritikere» kan oppfattes som et bestemt sett med mennesker, mens evnen til kritisk vurdering er spredt på flere, så jeg valgte å ta bort ordet i stedet. Det ser ut som meningsinnholdet blir det samme uten ordet «kritisk».--Odd M. Nilsen (diskusjon) 14. aug. 2022 kl. 14:36 (CEST)
thread_title:  Kritisk anerkjennelse
Diskusjon:Dermot O’Hurley

message: Jeg oppdaget at teksten som var lagt inn som ny artikkel her, i det alt vesentlige er kopiert inn fra https://www.katolsk.no/biografier/historisk/dhurley - og jeg forstår at det er nylig avdøde Per Einar Odden som har forfattet biografiene på det nettstedet. Dermed er etter alt å dømme artikkelinnholdet å betrakte som brudd på opphavsrettigheter. Det er grunn til å reise spørsmål om innlimingen av tekst fra katolsk.no-biografiene begrenser seg til denne artikkelen, eller om det også gjelder det store antallet andre artikler om katolikker her på bokmåls-Wikipedia. Annelingua (diskusjon) 14. aug. 2022 kl. 12:40 (CEST)
thread_title:  Teksten i artikkelen er kopiert annetstedsfra
Maldiskusjon:Wikipedia-brukere fra Sandefjord

message: Bør denne malen oppdateres til å bruke kommunevåpnet til nye Sandefjord kommune? Nå brukes tidligere Sandefjord kommune sitt våpen. Nye Sandefjord kommune består av tidligere Stokke, Andebu, og Sandefjord kommuner. Andebu har en egen mal, men Stokke har ikke. Thypthon (diskusjon) 14. aug. 2022 kl. 13:26 (CEST)
replies: text: Jeg oppdaterte malen med det nye kommunevåpenet. Mvh Soleincitta (diskusjon) 14. aug. 2022 kl. 13:36 (CEST)
thread_title:  Nye Sandefjord kommune